CELEX: 
Language: hu
Date: 2018-02-15 00:00:00
Title: A BIZOTTSÁG (EU) .../... FELHATALMAZÁSON ALAPULÓ RENDELETE az (EU) 2015/68 felhatalmazáson alapuló rendeletnek a blokkolásgátló fékrendszerekre, a nagy nyomású energiatároló berendezésekre és az egyvezetékes típusú hidraulikus csatlakozásokra vonatkozó követelmények tekintetében történő módosításáról

INDOKOLÁS
            
            
               1.A FELHATALMAZÁSON ALAPULÓ JOGI AKTUS HÁTTERE
            
            
               A „mezőgazdasági és erdészeti járművek” kifejezés alatt különböző, legalább két tengellyel rendelkező járműtípusok széles körét értjük: idetartoznak például a keskeny nyomtávú traktorok, az extraszéles traktorok, a hernyótalpas traktorok, a mezőgazdasági pótkocsik és a cserélhető vontatott berendezések, mint például a hengerek, talajlazítók, vetőgépek stb.
            
            
               A mezőgazdasági és erdészeti járművek típus-jóváhagyási követelményeit a 2003/37/EK irányelv
                  1
                és végrehajtási irányelvei határozzák meg, amelyek hatálya 2016. január 1-jével megszűnt, és a 167/2013/EU rendelet
                  2
               , továbbá az ahhoz kapcsolódó négy felhatalmazáson alapuló jogi aktus, illetve egy végrehajtási jogi aktus váltotta fel őket.
            
            
               Az Európai Bizottság a műszaki fejlődés tükrében aktualizálni kívánja ezt az új jogalkotási csomagot az (EU) 2015/68 rendelet módosítása révén, korszerűsítve egyes követelményeket, nevezetesen: a) a blokkolásgátló fékrendszerek tekintetében azt követően, hogy a Bizottság értékelte azok elérhetőségét és alkalmazhatóságát a 40 km/h és 60 km/h közötti legnagyobb tervezési sebességű mezőgazdasági és erdészeti járművek esetében, b) a nagy nyomású energiatároló berendezésekre vonatkozó követelmények javítása tekintetében és c) a traktorok és vontatott járművek közötti egyvezetékes típusú hidraulikus csatlakozásokra vonatkozó átmeneti követelmények alkalmazási időszakának meghosszabbítása tekintetében, az érdekeltek és a tagállamok által a végrehajtás első időszakában adott, a járművek fékrendszereire irányadó követelményekre vonatkozó visszajelzések alapján.
            
            
               2.AZ AKTUS ELFOGADÁSÁT MEGELŐZŐ KONZULTÁCIÓK
            
            
               E felhatalmazáson alapuló jogi aktus előkészítése során a Bizottság megfelelő szakértői szintű konzultációkat folytatott az érintett ágazat érdekelt felei, valamint a megfelelő szociális partnerek és tagállami szakértők bevonásával.
            
            
               E jogi aktusról nyilvános konzultáció folyt 2017. december 18. és 2018. január 15. között a jogalkotás minőségének javításával foglalkozó portálon; egy pozitív észrevétel érkezett.
            
            
               3.A FELHATALMAZÁSON ALAPULÓ JOGI AKTUS JOGI ELEMEI
            
            
               a)Jogalap
            
            
               E felhatalmazáson alapuló jogi aktus jogalapja a mezőgazdasági és erdészeti járművek jóváhagyásáról és piacfelügyeletéről szóló, 2013. február 5-i 167/2013/EU európai parlamenti és tanácsi rendelet.
            
            
               b)A jogi aktus típusának megválasztása
            
            
               Az (EU) 2015/68 rendelet módosításának a rendelet a megfelelő eszköze.
            
            
               A BIZOTTSÁG (EU) .../... FELHATALMAZÁSON ALAPULÓ RENDELETE
            
            
               (2018.2.15.)
            
            
               az (EU) 2015/68 felhatalmazáson alapuló rendeletnek a blokkolásgátló fékrendszerekre, a nagy nyomású energiatároló berendezésekre és az egyvezetékes típusú hidraulikus csatlakozásokra vonatkozó követelmények tekintetében történő módosításáról
            
            
               (EGT-vonatkozású szöveg)
            
            
               AZ EURÓPAI BIZOTTSÁG,
            
            
               tekintettel az Európai Unió működéséről szóló szerződésre,
            
         
         
            
               tekintettel a mezőgazdasági és erdészeti járművek jóváhagyásáról és piacfelügyeletéről szóló, 2013. február 5-i 167/2013/EU európai parlamenti és tanácsi rendeletre
                  3
                és különösen annak 17. cikke (5) bekezdésére,
            
            
               mivel:
            
            
               (1)Az (EU) 2015/68 felhatalmazáson alapuló bizottsági rendelet (6) preambulumbekezdése értelmében a Bizottság várhatólag 2020. január 1-jéig elvégzi a 40 km/h és 60 km/h közötti legnagyobb tervezési sebességű traktorok blokkolásgátló fékrendszerekkel történő felszerelésére vonatkozó követelmény értékelését. E követelmény értékelését követően a Bizottság arra a következtetésre jutott, hogy az említett járművekre vonatkozó ABS-követelménynek a felhatalmazáson alapuló rendeletből való törlése révén elkerülhetők azon aránytalan pénzügyi költségek az iparág és a felhasználók számára, amelyek végső soron késleltetnék a legmodernebb fékrendszer-technológia tényleges alkalmazását a piacon. Ezért az érintett járművek blokkolásgátló fékrendszerrel való felszerelését előíró követelményt el kell hagyni.
            
            
               (2)A nagynyomású energiatároló berendezések működési feltételeinek lehetővé kell tenniük a legkorszerűbb nyomástartományt, valamint a megfelelő vizsgálatok elvégzését. A nyomásra vonatkozó határértékeket ezért ennek megfelelően ki kell igazítani.
            
            
               (3)Annak érdekében, hogy a tagállamok és az ipar számára zökkenőmentes legyen az egyvezetékes típusú hidraulikus csatlakozások tilalmára való áttérés, az (EU) 2015/68 felhatalmazáson alapuló rendelet fékrendszerekre vonatkozó követelményeinek a már forgalomban lévő pótkocsihoz csatlakozó új traktorok esetében való alkalmazása során – figyelembe véve a mezőgazdasági és erdészeti vontatott járműállomány megújulási arányát – a fékberendezések és pótkocsi-fékcsatlakozások egyvezetékes típusú hidraulikus csatlakozásaira vonatkozó átmeneti követelmények alkalmazását 2024. december 31-ig meg kell hosszabbítani.
            
            
               (4)Ezért az (EU) 2015/68 felhatalmazáson alapuló rendeletet ennek megfelelően módosítani kell.
            
            
               (5)Tekintettel arra, hogy e rendelet az (EU) 2015/68 felhatalmazáson alapuló rendelet számos olyan módosítását tartalmazza, amelyek a rendelet zökkenőmentes alkalmazásához szükségesek, sürgősen hatályba kell lépnie,
            
            
               ELFOGADTA EZT A RENDELETET:
            
            
               1. cikk
                  Az (EU) 2015/68 felhatalmazáson alapuló rendelet módosítása
            
            
               Az (EU) 2015/68 felhatalmazáson alapuló rendelet a következőképpen módosul:
            
            
               1. A 16. cikk helyébe a következő szöveg lép:
            
            
               „16. cikk
            
            
               Az egyvezetékes típusú hidraulikus csatlakozásokra és a velük felszerelt járművekre vonatkozó követelmények
            
            
               (1) A fékberendezések és pótkocsi-fékcsatlakozások egyvezetékes típusú hidraulikus csatlakozásaira és az egyvezetékes hidraulikus csatlakozásokkal felszerelt traktorokra vonatkozó teljesítménykövetelményeket a XIII. melléklet rögzíti. E követelmények 2024. december 31-ig alkalmazandók.
            
            
               (2) A járműgyártók 2024. december 31. után nem szerelhetnek fel egyvezetékes típusú hidraulikus csatlakozásokat új traktorokra.”
            
            
               2. A 17. cikk a következőképpen módosul:
            
            
               a) A második bekezdést el kell hagyni;
            
            
               b) A negyedik bekezdés helyébe a következő szöveg lép:
            
            
               „2025. január 1-jével a nemzeti hatóságok betiltják az egyvezetékes típusú hidraulikus csatlakozásokkal ellátott új traktorok forgalmazását, nyilvántartásba vételét és forgalomba helyezését.”
            
            
               3. Az (EU) 2015/68 felhatalmazáson alapuló rendelet I., IV. és XIII. melléklete e rendelet mellékletének megfelelően módosul.
            
         
         
            
               2. cikk
               Hatálybalépés 
            
            
               Ez a rendelet az Európai Unió Hivatalos Lapjában való kihirdetését követő harmadik napon lép hatályba.
            
            
               Ez a rendelet teljes egészében kötelező és közvetlenül alkalmazandó valamennyi tagállamban.
            
            
               Kelt Brüsszelben, -án/-én. 2018.2.15.
            
            
               
                     a Bizottság részéről
               
               
                     elnök
                     Jean-Claude JUNCKER
               
            
         
         
            
                  
                     (1)
                  
                        Az Európai Parlament és a Tanács 2003/37/EK irányelve (2003. május 26.) a mezőgazdasági vagy erdészeti traktorok, azok pótkocsijainak és cserélhető vontatott munkagépeinek, beleértve ezek rendszereit is, továbbá alkatrészeinek és önálló műszaki egységeinek típusjóváhagyásáról, valamint a 74/150/EGK irányelv hatályon kívül helyezéséről (HL L 171., 2003.7.9., 1. o.).
               
               
                  
                     (2)
                  
                        Az Európai Parlament és a Tanács 167/2013/EU rendelete (2013. február 5.) a mezőgazdasági és erdészeti járművek jóváhagyásáról és piacfelügyeletéről (HL L 60., 2013.3.2., 1. o.).
               
               
                  
                     (3)
                  
                        HL L 60., 2013.3.2., 1. o.
               
            
      
    ---documentbreak--- 
      
         
         
            
               MELLÉKLET 
            
            
               Az (EU) 2015/68 felhatalmazáson alapuló rendelet I., IV. és XIII. melléklete a következőképpen módosul:
            
            
               1.Az I. melléklet a következőképpen módosul:
            
            
               a) a 2.2.1.21.2. pontot el kell hagyni;
            
            
               b) a 2.2.1.23. pont helyébe a következő szöveg lép: 
            
            
               „A 2.2.1.21.1. pontban nem említett, blokkolásgátló fékrendszerrel ellátott traktoroknak meg kell felelniük a XI. melléklet követelményeinek.”;
            
            
               c) a 2.2.2.15.1.1. pontban az „Ez a nyomás nem haladhatja meg a 11 500 kPa értéket.” szövegrészt el kell hagyni;
            
            
               d) a melléklet az alábbi 2.2.2.15.1.1.1. és 2.2.2.15.1.1.2. ponttal egészül ki:
            
            
                  „2.2.2.15.1.1.1.
                     Olyan rendszerek esetében, amelyek 15 000 kPa maximális üzemi nyomással rendelkező energiatároló berendezéseket használnak, a hidraulikus energiatároló berendezések ilyen alacsony nyomása nem haladhatja meg a 11 500 kPa-t.
            
            
                  2.2.2.15.1.1.2.
                     
                     Ez az alacsony nyomás a hidraulikus enegriatároló berndezésben meghaladhatja a 11500 kPa-t olyan rendszerek esetében, amelyek energiatároló berendezését az előírt fékhatás biztosításához 15 000 kPa-t meghaladó maximális üzemi nyomásra kell feltölteni.”
            
            
               2.A IV. melléklet C része (Hidraulikus fékrendszerek tárolt energiával) a következő 1.3.2.1.1. ponttal egészül ki:
            
            
               „1.3.2.1.1. 
                     A 15 000 kPa-t meghaladó maximális üzemi nyomásra feltölthető energiatároló berendezést használó rendszerek esetében az előírt fékezési teljesítménynek való megfelelés érdekében a vizsgálat kezdetekor az energiatároló berendezésben a gyártó által előírt legnagyobb nyomásnak kell lennie.”
            
            
               3.A XIII. melléklet a következőképpen módosul:
            
            
               a)az 1.1. pont helyébe a következő szöveg lép:
            
            
               „Egyvezetékes típusú hidraulikus csatlakozás szerelhető fel az olyan traktorra, amely fel van szerelve a következők egyikével:
            
            
               a) az I. melléklet 2.1.4. pontjában említett csatlakozótípusok bármelyike;
            
            
               b) az I. melléklet 2.1.5.1.1., 2.1.5.1.2. vagy 2.1.5.1.3. pontjában említett csatlakozótípusok bármelyike. Ebben az esetben a csatlakozó megkettőzésének elkerülése érdekében az egyvezetékes típusú hidraulikus csatlakozás csatlakozódugasza lehet az I. melléklet 2.1.5.1.1. pontjában leírt csatlakozódugasz, feltéve, hogy az említett csatlakozón létrehozott nyomások megfelelnek az 1.1.1., 1.1.2. és 1.1.3. pontnak.”;
            
            
               b)a melléklet a következő 1.1.1., 1.1.2. és 1.1.3. ponttal egészül ki:
            
            
               „1.1.1. Abban az esetben, ha egy vezérlővezeték csatlakozik a vontatott jármű kiegészítő vezetékéhez, a létrehozott pm nyomásnak meg kell felelnie a II. melléklet 1. függeléke 2. ábrájának. 
            
         
         
            
               1.1.2. Abban az esetben, ha egy egyvezetékes típusú hidraulikus csatlakozóval rendelkező vontatott jármű csatlakozik, a létrehozott pm nyomásnak meg kell felelnie e melléklet 2. vagy 3. pontjának.
            
            
               1.1.3. Az 1.1.1. és 1.1.2. pont szerinti csatlakozó vezetékek észlelése automatikus módon történik.”